সংবাদ সম্মেলনে ওয়ালটন গ্রুপের সিনিয়র অপারেটিভ ডিরেক্টর (গেমস এন্ড স্পোর্টস) এফএম ইকবাল বিন আনোয়ার (ডন) বলেন, ‘আমরা ওয়ালটন গ্রুপ প্রতি বছর বাংলাদেশ দাবা ফেডারেশনের অনেকগুলো প্রোগ্রামের সঙ্গে সম্পৃক্ত থাকি। এবার আন্তর্জাতিক রেটিং দাবার সঙ্গে সম্পৃক্ত হয়েছি। এর আগেও রেটিং দাবার সঙ্গে ছিলাম আমরা। এবারের এই রেটিং দাবায় ভারতের দাবাড়–রা অংশ নিতে পারেন। তারা অংশ নিলে তাদের সঙ্গে আমাদের দেশের দাবাড়ুরা প্রতিদ্বন্দ্বিতা করার সুযোগ পাবেন। বিভিন্ন কৌশল শিখতে পারবেন। এবারের এই রেটিং দাবা প্রতিযোগিতায় ২ লাখ টাকা প্রাইজমানি দেওয়া হবে। পাশাপাশি অন্যান্য প্রতিযোগিতার মতো এই প্রতিযোগিতায়ও বিজয়ীদের ওয়ালটনের হোম অ্যাপ্লায়েন্স দিয়ে উৎসাহিত করা হবে। আমি এই টুর্নামেন্টের সর্বাঙ্গীন সাফল্য কামনা করছি।’